**My Chemical Romance** (MCR) je americká rocková kapela z Newarku v New Jersey, aktívna od roku 2001 do roku 2013, aktivitu obnovila v októbri 2019 , po šiestich rokoch. Jej členmi sú spevák Gerard Way, gitaristi Ray Toro a Frank Iero, basgitarista a Gerardov brat Mikey Way a bubeník Bob Bryar. Po tom čo *Gerard*, *Mikey*, *Ray Toro* a Matt Pelissier založili *MCR* sa k nim pridal aj *Frank Iero*. Neskôr podpísali kontrakt s Eyeball Records a v roku 2002 vydali ich debutový album I Brought You My Bullets, You Brought Me Your Love. O rok na to podpísali kontrakt s Reprise Records a vydali v roku 2004 ich už druhý album s názvom Three Cheers for Sweet Revenge. Krátko po vydaní albumu, *Pelissiera* nahradil nový bubeník *Bob Bryar*. Album mal úspech a rok po jeho vydaní bol ocenený platinovou platňou.

Kapele sa tento úspech podarilo prekonať v roku 2006, s ich albumom The Black Parade, ktorý si vo všeobecnosti získal uznanie od mnohých hudobných kritikov, čomu nasvedčoval aj fakt, že album bol v Spojenom kráľovstve ocenený dvojitou platinovou platňou. Po odchode dlhoročného bubeníka *Boba Bryara* v Marci 2010, kapela vydala ich štvrtý štúdiový album, Danger Days: The True Lives of the Fabulous Killjoys, v Novembri toho istého roku, na čo získala značne pozitívne ohlasy. Po príchode turné klávesistu Jamesa Deweesa v roku 2012 a vydaní Conventional Weapons, série piesní nahratých v roku 2009 a vydávaných v priebehu piatich mesiacoch, kapela oznámila svoj rozpad 22. Marca, 2013, jeden mesiac po vydaní poslednej série piesní z *Conventional Weapons*. Po rozpade v Marci 2014, kapela vydala album so svojimi najväčšími hitmi s názvom May Death Never Stop You. Pri príležitosti výročia 10. roku od vydania *The Black Parade*, bol album znovu vydaný v Septembri 2016 pod názvom The Black Parade/Living with Ghosts.

Začiatky (2001 – 2002)
----------------------

I Brought You My Bullets, You Brought Me Your Love

Kapela bola založená frontmanom Gerardom Wayom a bubeníkom Mattom Pelissierom krátko po útokoch na World Trade Center 11. Septembra, 2001. Byť svedkom pádu mrakodrapov *World Trade Centra* ovplyvnilo *Waya* natoľko, že sa rozhodol založiť kapelu. *Way* napísal pieseň "*Skylines and Turnstiles*", aby vyjadril svoje pocity z 11. Septembra. Krátko na to prijali *MCR* medzi seba nového gitaristu Raya Tora*,* pretože v tom čase *Way* nebol schopný spievať a hrať súčasne na gitare. Meno kapely navrhol Mikey Way, Gerardov mladší brat, ktorý pracoval pre kníhkupectvo Barnes & Noble, a bol uchvátený názvom knihy od Irvina Welsha menom *Ecstasy: Three Tales of Chemical Romance*. Prvé skúšky *MCR* absolbovalo u *Pelissiera* doma v podkroví, kde boli aj piesne "*Our Lady of Sorrows*" a "*Cubicles*" nahrané. Kapela hovorieva o týchto skúškach ako o Podkrovných Demách. Po vypočutí týchto nahrávok a zanechaní štúdia sa *Mikey Way* rozhodol pridať ku kapele. Počas spolupráce s Eyeball Records kapela stretla *Franka Iera*, speváka a gitaristu skupiny Pencey Prep. Po tom čo sa Frankova skupina v roku 2002 rozpadla, sa Iero stal členom *My Chemical Romance*, a to len pár dní pred nahrávaním ich debutového albumu. MCR nahralo svoj debutový album, I Brought You My Bullets, You Brought Me Your Love, len 3 mesiace po svojom sformovaní a vydalo ho v roku 2002 cez nahrávaciu spoločnosť *Eyeball Records*. Album bol produkovaný frontmanom skupiny Thursday, Geoffom Rickleym, po tom čo sa s ním kapela spriatelila počas koncertoch v New Jersey. Iero hral na gitare na dvoch nahrávkach, jedna z nich bola "Early Sunsets Over Monroeville." *My Chemical Romance* umožnilo verejnosti stiahnutie si ich nových nahrávok zdarma cez PureVolume a sociálnu sieť Myspace, kde získali počiatočnú základňu fanúšikov.

Comeback (2019)
---------------

Skupina 31. októbra 2019 (na Halloween) oznámila comeback.

Diskografia
-----------

### Štúdiové albumy

* *I Brought You My Bullets, You Brought Me Your Love* (23. Júl 2002)
* *Three Cheers for Sweet Revenge* (8. Jún 2004)
* *The Black Parade* (23. Október 2006)
* *Danger Days: The True Lives of the Fabulous Killjoys* (22. November 2010)
* *Conventional Weapons* (Október 2012-Február 2013)
* "May Death Never Stop You" (25. Marec 2014)

### EP

* *Like Phantoms, Forever*  (August 2002)
* *Warped Tour Bootleg Series*  (2005)
* *Live and Rare*  (19. December 2006)

### Koncertné albumy

* *Life on the Murder Scene* (21. Marec 2006)
* *The Black Parade is Dead!* (1. Júl 2008)

Videografia
-----------

### DVD

* *Life on the Murder Scene* (21. Marec 2006)
* *The Black Parade is Dead!* (2007)

Referencie
----------

1. ↑   *My Chemical Romance | Biography, Albums, Streaming Links | AllMusic* [online]. AllMusic, [cit. 2017-08-06]. Dostupné online.
2. ↑   *MY CHEMICAL ROMANCE Official Website* [online]. MY CHEMICAL ROMANCE Official Website, [cit. 2017-08-06]. Dostupné online. (po anglicky)
3. ↑   *Kerrang! My Chemical Romance announce details on greatest hits, May Death Never Stop You* [online]. 2013-12-19, [cit. 2017-08-06]. Dostupné online.
4. ↑   *My Chemical Romance: Like Phantoms Forever* [online]. SuperMusic.sk, 2007, [cit. 2007-01-07]. Dostupné online.
5. ↑   *Warped Tour Bootleg Series* [online]. Rhapsody.com, 2007, [cit. 2007-01-07]. Dostupné online. (Anglicky)
6. ↑   *MY CHEMICAL ROMANCE - マイ・ケミカル・ロマンス LIVE AND RARE - ライヴ・アンド・レア ワーナーミュージック・ジャパン* [online]. Warner Music Japan, 2007, [cit. 2007-10-23]. Dostupné online. (Japonsky)

Iné projekty
------------

Commons
* Spolupracuj na Commons Commons ponúka multimediálne súbory na tému **My Chemical Romance**

Externé odkazy
--------------

* Oficiálna stránka skupiny